Yozgi transferlar vaqtida «Bordo» safiga kelib qo‘shilgan Jyeremi Menez «Loryan» jamoasiga qarshi kechgan o‘rtoqlik uchrashuvi vaqtida qulog‘idan jiddiy jarohat oldi. O‘yinning 77-daqiqasi davom etayotgan vaqtda futbolchi maydonni tark etiishga majbur bo‘ldi. Raqib bilan to‘qnashuv tufayli uning qulog‘ining bir qismi uzilib tushgan. Yaqin vaqtlar ichida futbolchi jarrohlik amaliyotidan o‘tadi. 2 kun oldin Menez «Bordo»ga «Milan» safidan erkin agent sifatida kelib qo‘shilgandi.